CELEX: 22017D2017
Language: et
Date: 2016-04-29 00:00:00
Title: EMP ühiskomitee otsus nr 66/2016, 29. aprill 2016, millega muudetakse EMP lepingu I lisa „Veterinaar- ja fütosanitaarküsimused“ [2017/2017]

16.11.2017   
               
               
                  ET
               
               
                  Euroopa Liidu Teataja
               
               
                  L 300/1
               
            EMP ÜHISKOMITEE OTSUS
      nr 66/2016,
      29. aprill 2016,
      millega muudetakse EMP lepingu I lisa „Veterinaar- ja fütosanitaarküsimused“ [2017/2017]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida Euroopa Parlamendi ja nõukogu 12. juuni 2013. aasta määrus (EL) nr 576/2013 lemmikloomade mittekaubandusliku liikumise kohta, millega tunnistatakse kehtetuks määrus (EÜ) nr 998/2003 (1).
               
            
                  (2)
               
               
                  EMP lepingusse tuleb inkorporeerida komisjoni 28. juuni 2013. aasta rakendusmäärus (EL) nr 577/2013, mis käsitleb Euroopa Parlamendi ja nõukogu määruses (EL) nr 576/2013 ettenähtud identifitseerimisdokumentide näidiseid koerte, kasside ja valgetuhkrute mittekaubanduslikuks liikumiseks, territooriumide ja kolmandate riikide loetelude kehtestamist ning nõudeid teatavatele tingimustele vastavust tõendavate deklaratsioonide vormi, kujunduse ja keelte kohta (2).
               
            
                  (3)
               
               
                  EMP lepingusse tuleb inkorporeerida Euroopa Parlamendi ja nõukogu 12. juuni 2013. aasta direktiiv 2013/31/EL, millega muudetakse direktiivi 92/65/EMÜ seoses loomatervishoiunõuetega liidusiseseks kauplemiseks koerte, kasside ja valgetuhkrutega ning nende liitu importimiseks (3).
               
            
                  (4)
               
               
                  EMP lepingusse tuleb inkorporeerida komisjoni 21. oktoobri 2013. aasta rakendusotsus 2013/518/EL, millega muudetakse nõukogu direktiivi 92/65/EMÜ E lisa 1. osa põllumajandusettevõtetest pärit loomade veterinaarsertifikaadi näidise osas (4).
               
            
                  (5)
               
               
                  EMP lepingusse tuleb inkorporeerida komisjoni 14. jaanuari 2014. aasta määrus (EL) nr 31/2014, millega tunnistatakse kehtetuks otsused 2004/301/EÜ ja 2004/539/EÜ ja määrus (EL) nr 388/2010 (5).
               
            
                  (6)
               
               
                  Määrusega (EL) nr 576/2013 tunnistatakse kehtetuks Euroopa Parlamendi ja nõukogu määrus (EÜ) nr 998/2003, (6) mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
               
            
                  (7)
               
               
                  Määrusega (EL) nr 577/2013 tunnistatakse kehtetuks komisjoni otsused 2003/803/EÜ, (7) 2004/839/EÜ (8) ja 2005/91/EÜ, (9) mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
               
            
                  (8)
               
               
                  Määrusega (EL) nr 31/2014 tunnistatakse kehtetuks komisjoni otsused 2004/301/EÜ (10) ja 2004/539/EÜ (11) ning komisjoni määrus (EL) nr 388/2010, (12) mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
               
            
                  (9)
               
               
                  Käesolevas otsuses käsitletakse elusloomi, välja arvatud kalasid ja vesiviljelusloomi. Kõnealuseid küsimusi käsitlevaid õigusakte ei kohaldata Islandi suhtes, nagu see on täpsustatud EMP lepingu I lisa I peatüki sissejuhatava osa lõikes 2. Seetõttu ei kohaldata käesolevat otsust Islandi suhtes.
               
            
                  (10)
               
               
                  Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
               
            
                  (11)
               
               
                  Seetõttu tuleks EMP lepingu I lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu I lisa I peatükki muudetakse järgmiselt.
      
                  1)
               
               
                  Osa 1.1 punkti 10 (Euroopa Parlamendi ja nõukogu määrus (EÜ) nr 998/2003) tekst asendatakse järgmisega:
                  „32013 R 0576: Euroopa Parlamendi ja nõukogu 12. juuni 2013. aasta määrus (EL) nr 576/2013 lemmikloomade mittekaubandusliku liikumise kohta, millega tunnistatakse kehtetuks määrus (EÜ) nr 998/2003 (ELT L 178, 28.6.2013, lk 1).
                  Käesoleva lepingu kohaldamisel kohandatakse nimetatud määruse sätteid järgmiselt.
                  
                              a)
                           
                           
                              Norrat ei peeta kolmandaks riigiks.
                           
                        
                              b)
                           
                           
                              Artikli 8 lõikele 1 lisatakse järgmised lõigud:
                              Ühistaotlused, sealhulgas Norra taotlused, esitatakse komisjonile ja nende koopia EFTA järelevalveametile. Komisjon konsulteerib EFTA järelevalveametiga enne, kui ta teeb käesoleva artikli alusel Norra suhtes otsuse.
                           
                        
                              c)
                           
                           
                              Norra puhul tähendab artikli 44 lõike 1 punktis b ja artikli 44 lõike 2 punktis b osutatud kuupäev „29. detsember 2014“ kuupäeva, mil jõustub ühiskomitee otsus, millega määrus inkorporeeritakse lepingusse.
                           
                        Nimetatud õigusakti ei kohaldata Islandi suhtes.“
               
            
                  2)
               
               
                  Osas 1.1 lisatakse punkti 10 (Euroopa Parlamendi ja nõukogu määrus (EL) nr 576/2013) järele järgmine punkt:
                  
                              „10a.
                           
                           
                              
                                 32013 R 0577: komisjoni 28. juuni 2013. aasta rakendusmäärus (EL) nr 577/2013, mis käsitleb Euroopa Parlamendi ja nõukogu määruses (EL) nr 576/2013 ettenähtud identifitseerimisdokumentide näidiseid koerte, kasside ja valgetuhkrute mittekaubanduslikuks liikumiseks, territooriumide ja kolmandate riikide loetelude kehtestamist ning nõudeid teatavatele tingimustele vastavust tõendavate deklaratsioonide vormi, kujunduse ja keelte kohta (ELT L 178, 28.6.2013, lk 109).
                              Käesoleva lepingu kohaldamisel kohandatakse nimetatud määruse sätteid järgmiselt.
                              
                                          a)
                                       
                                       
                                          Norrat ei peeta kolmandaks riigiks.
                                       
                                    
                                          b)
                                       
                                       
                                          III lisa osas 1 asendatakse näidispassi kaanel sõnad „Euroopa Liit“ sõnadega „Euroopa Liit/Norra.“
                                       
                                    
                                          c)
                                       
                                       
                                          Passi kaanel võib ELi lipu kujutise kõrval kasutada ka Norra lipu kujutist.
                                       
                                    Nimetatud õigusakti ei kohaldata Islandi suhtes.“
                           
                        
            
                  3)
               
               
                  Osa 4.1 punkti 9 (nõukogu direktiiv 92/65/EMÜ) ja osa 8.1 punkti 15 (nõukogu direktiiv 92/65/EMÜ) lisatakse järgmised taanded:
                  
                              „—
                           
                           
                              
                                 32013 L 0031: Euroopa Parlamendi ja nõukogu 12. juuni 2013. aasta direktiiv 2013/31/EL (ELT L 178, 28.6.2013, lk 107),
                           
                        
                              —
                           
                           
                              
                                 32013 D 0518: komisjoni 21. oktoobri 2013. aasta rakendusotsus 2013/518/EL (ELT L 281, 23.10.2013, lk 14).“
                           
                        
            
                  4)
               
               
                  Osa 1.2 punktide 121 (komisjoni otsus 2003/803/EÜ), 122 (komisjoni otsus 2004/301/EÜ), 125 (komisjoni otsus 2004/839/EÜ), 126 (komisjoni otsus 2005/91/EÜ) ja 147 (komisjoni määrus (EL) nr 388/2010) tekst jäetakse välja.
               
            Artikkel 2
      Määruse (EL) nr 576/2013, rakendusmääruse (EL) nr 577/2013, direktiivi 2013/31/EL, rakendusotsuse 2013/518/EL ja määruse (EL) nr 31/2014 norrakeelsed tekstid, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 1. juunil 2016, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 29. aprill 2016
         
            
               EMP ühiskomitee nimel
            
            
               eesistuja
            
            Claude MAERTEN
         
      
      
         (1)  ELT L 178, 28.6.2013, lk 1.
      
         (2)  ELT L 178, 28.6.2013, lk 109.
      
         (3)  ELT L 178, 28.6.2013, lk 107.
      
         (4)  ELT L 281, 23.10.2013, lk 14.
      
         (5)  ELT L 10, 15.1.2014, lk 9.
      
         (6)  ELT L 146, 13.6.2003, lk 1.
      
         (7)  ELT L 312, 27.11.2003, lk 1.
      
         (8)  ELT L 361, 8.12.2004, lk 40.
      
         (9)  ELT L 31, 4.2.2005, lk 61.
      
         (10)  ELT L 98, 2.4.2004, lk 55.
      
         (11)  ELT L 237, 8.7.2004, lk 21.
      
         (12)  ELT L 114, 7.5.2010, lk 3.
      
         (*1)  Põhiseadusest tulenevaid nõudeid ei ole nimetatud.